รายงานการปฏิบัติตามหลักการกำกับดูแลที่ดี

ประจำปี 2546

-1-

รายงานการปฏิบัติตามหลักการกำกับดูแลกิจการที่ดีประจำปี 2546

1. นโยบายเกี่ยวกับการกำกับดูแลกิจการ

คณะกรรมการได้กำหนดนโยบายเกี่ยวกับการกำกับดูแลกิจการ
เนื่องจากเห็นว่าเป็นสิ่งที่มีความสำคัญและจำเป็นต่อการดำเนินธุรกิจให้มีการเจริญเติบโตที่ยั่งยืน
คณะกรรมการบริษัทฯ มีความมุ่งมั่นและตั้งใจที่จะปฏิบัติตามหลักการดังกล่าว
จึงได้กำหนดนโยบายและทิศทางการดำเนินงานของบริษัทฯ
โดยให้ความสำคัญต่อระบบการควบคุมและตรวจสอบภายใน
การกำกับดูแลฝ่ายบริหารให้ดำเนินการตามนโยบายภายใต้กรอบข้อกำหนดของกฎหมายและจริยธรรมทางธุรกิจอย่างมีประสิทธิภาพ
เพื่อประโยชน์ของผู้ถือหุ้น

2. สิทธิของผู้ถือหุ้น

ในปี 2546 บริษัทฯ มีการประชุมผู้ถือหุ้นทั้งหมด 2 ครั้ง แบ่งเป็นการประชุมสามัญประจำปี 2546
จำนวน 1 ครั้ง และวิสามัญ 1 ครั้ง โดยจัดการประชุมที่บริษัทฯ และบริษัทฯ
ได้จัดส่งหนังสือนัดประชุมพร้อมทั้งข้อมูลประกอบการประชุมตามวาระต่างๆ
ให้ผู้ถือหุ้นทราบล่วงหน้าก่อนวันประชุม 10 วันทำการ
ในแต่ละวาระมีความเห็นของคณะกรรมการประกอบ
และได้มีการบันทึกรายงานการประชุมไว้อย่างถูกต้องและครบถ้วน
เพื่อให้ผู้ถือหุ้นสามารถตรวจสอบได้ ในปี 2546 บริษัทฯ
ได้เพิ่มทางเลือกให้กับผู้ถือหุ้นให้มีสิทธิเลือกให้ประธานกรรมการตรวจสอบหรือกรรมการผู้จัดการเป็นผู้รับมอบอำนาจจากผู้ถือหุ้นในกรณีที่ผู้ถือหุ้นไม่สามารถเข้าร่วมประชุมได้

3. สิทธิของผู้มีส่วนได้เสีย

บริษัทฯ ได้ให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายนอก อาทิ
เช่น ลูกค้า เจ้าหนี้ ผู้ถือหุ้น และหน่วยงานอื่นๆที่เกี่ยวข้อง หรือผู้มีส่วนได้เสียภายใน เช่น
พนักงานและผู้บริหารของบริษัทฯ และบริษัทย่อย ทั้งนี้เนื่องจากบริษัทฯ
ตระหนักถึงความสำคัญของการสนับสนุนจากผู้มีส่วนได้เสียต่างๆ ดังกล่าว
ซึ่งจะสร้างความสามารถในการแข่งขันและสร้างกำไรให้กับบริษัทฯ

4. การประชุมผู้ถือหุ้น

ในการประชุมผู้ถือหุ้นปี 2546 มีกรรมการเข้าร่วมประชุมทั้งสิ้น 11 ท่าน
ซึ่งรวมถึงประธานคณะกรรมการตรวจสอบ
โดยประธานในที่ประชุมได้เปิดโอกาสให้ผู้ถือหุ้นมีสิทธิอย่างเท่าเทียมกันในการสอบถามแสดงความคิดเห็นและข้อเสนอแนะต่างๆ
และได้บันทึกข้อซักถามและข้อคิดเห็นที่สำคัญเหล่านั้นไว้ในรายงานการประชุมแล้ว

5. ภาวะผู้นำและวิสัยทัศน์

คณะกรรมการซึ่งเป็นผู้บริหารสูงสุดของบริษัทฯ ประกอบด้วยบุคคลที่เพียบพร้อมด้วย วัยวุฒิ คุณวุฒิ

และประสบการณ์ในด้านการบริหารต่างๆ จึงเป็นบุคคลที่มีภาวะผู้นำ มีวิสัยทัศน์
สามารถตัดสินใจเพื่อประโยชน์ สูงสุดของบริษัทฯ และผู้ถือหุ้นโดยรวม บริษัทฯ มีคณะกรรมการ 3
ชุด ได้แก่ คณะกรรมการ คณะกรรมการบริหาร และคณะกรรมการตรวจสอบ
และได้มีการกำหนดอำนาจหน้าที่ ความรับผิดชอบของคณะกรรมการแต่ละชุด
และฝ่ายจัดการไว้อย่างชัดเจน ซึ่งอำนาจหน้าที่ดังกล่าว ได้รวมถึงอำนาจอนุมัติทางการเงิน ไว้ด้วย
ทั้งนี้เพื่อเป็นการแบ่งแยกอำนาจหน้าที่ให้เป็นไปตามหลักการของการกำกับดูแลกิจการที่ดี โปร่งใส
และให้การบริหารเป็นไปอย่างมีประสิทธิภาพ พร้อมที่จะให้มีการตรวจสอบได้เสมอ

- 2 -

6. ความขัดแย้งทางผลประโยชน์

เพื่อป้องกันความขัดแย้งทางผลประโยชน์ คณะกรรมการได้ดูแลอย่างรอบคอบเมื่อเกิดรายการที่อาจ

มีความขัดแย้งทางผลประโยชน์ แม้ว่าในขณะนี้ยังไม่มีการกำหนดไว้เป็นลายลักษณ์อักษร
แต่ในการบริหารงาน คณะกรรมการต่างๆ
ทุกคณะและฝ่ายจัดการก็ได้ตระหนักถึงความสำคัญของเรื่องดังกล่าว
และได้ดำเนินการตามหลักเกณฑ์ที่ทางการกำหนดทุกประการ
ซึ่งต่อไปจะได้มีการพิจารณากำหนดเป็นลายลักษณ์อักษรอย่างชัดเจนโดยเฉพาะในเรื่องดังต่อไปนี้

  - รายการที่อาจมีความขัดแย้งทางผลประโยชน์ :
  ทุกฝ่ายที่เกี่ยวข้องจะต้องทราบถึงรายการที่อาจมีความขัดแย้งทางผลประโยชน์และรายการที่เกี่ยวโยงกัน
  และจะต้องพิจารณาความเหมาะสมอย่างรอบคอบด้วยทุกครั้ง
  ตามนัยของหลักเกณฑ์ของตลาดหลักทรัพย์แห่งประเทศไทย
  โดยจะต้องเป็นราคาและเงื่อนไขเสมือนหนึ่งการทำรายการกับบุคคลภายนอก
  และจะต้องเปิดเผยรายละเอียด มูลค่ารายการ คู่สัญญา เหตุผลและความจำเป็น
  ไว้ในรายงานประจำปี และแบบ 56-1 ด้วย

  - การดูแลเรื่องการใช้ข้อมูลภายใน :
  ผู้บริหารมีหน้าที่และความรับผิดชอบในการรายงานการเปลี่ยน
  แปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์ ตามมาตรา
  59 แห่ง พระราชบัญญัติหลักทรัพย์และตลาดหลักทรัพย์ พ.ศ. 2535 ผู้บริหาร
  หรือผู้ที่เกี่ยวข้องจะต้องไม่ใช้ข้อมูลภายในเพื่อประโยชน์ของตนเองหรือของผู้อื่นตามนัยของกฎหมายและข้อกำหนดของส่วนราชการที่เกี่ยวข้อง

7. จริยธรรมธุรกิจ

ปัจจุบัน บริษัทฯ ยังไม่ได้กำหนดข้อพึงปฏิบัติเกี่ยวกับจรรยาบรรณของคณะกรรมการ ฝ่ายจัดการ
และพนักงาน อย่างไรก็ตาม
โดยที่คณะกรรมการและฝ่ายจัดการประกอบด้วยบุคคลที่เพียบพร้อมด้วยวัยวุฒิ
คุณวุฒิเหมาะสมที่จะเป็นบุคคลที่มีภาวะผู้นำ และวิสัยทัศน์ดังกล่าวข้างต้นในข้อ 5 อีกทั้งบริษัทฯ
ตระหนักดีถึงความสำคัญต่อสิทธิของผู้มีส่วนได้เสียทุกกลุ่ม ตามที่กล่าวไว้ในข้อ 3 ฉะนั้น
จึงถือได้ว่าการดำเนินธุรกิจของบริษัทฯ เป็นไปอย่างมีจริยธรรม

8. การถ่วงดุลของกรรมการที่ไม่เป็นผู้บริหาร

คณะกรรมการบริษัทฯ มีจำนวน 13 ท่าน ประกอบด้วย กรรมการที่เป็นผู้บริหาร 5 ท่าน
และกรรมการ

ที่ไม่เป็นผู้บริหาร 8 ท่าน ซึ่งกรรมการที่ไม่เป็นผู้บริหาร 4 ท่าน
มีความเป็นอิสระตามความหมายที่ตลาดหลัก-ทรัพย์แห่งประเทศไทยได้กำหนดไว้ในเรื่อง
คุณสมบัติของคณะกรรมการตรวจสอบ

9. การรวมหรือแยกตำแหน่ง

ประธานกรรมการมิได้เป็นบุคคลเดียวกันกับกรรมการผู้จัดการ ทั้งนี้
เพื่อเป็นการแบ่งแยกหน้าที่ในการกำหนดนโยบายการกำกับดูแล และการบริหารของบริษัทฯ

10. ค่าตอบแทนกรรมการและผู้บริหาร

บริษัทฯ ได้กำหนดค่าตอบแทนกรรมการในเรื่องเบี้ยประชุมไว้อย่างชัดเจน
ซึ่งค่าตอบแทนดังกล่าวได้รับการอนุมัติจากที่ประชุมผู้ถือหุ้น
ส่วนกรรมการที่ได้รับมอบหมายให้มีหน้าที่รับผิดชอบมากขึ้น เช่น

กรรมการตรวจสอบ
กรรมการเหล่านั้นได้รับค่าตอบแทนที่เหมาะสมกับหน้าที่และความรับผิดชอบที่ได้รับมอบ

-3-

หมายเพิ่มมากขึ้น

สำหรับค่าตอบแทนผู้บริหารนั้น บริษัทฯ ได้กำหนดโดยอาศัยผลการดำเนินงานของบริษัทฯ
และผลงานและความรับผิดชอบของผู้บริหารแต่ละท่านเป็นเกณฑ์

11. การประชุมคณะกรรมการ

คณะกรรมการมีกำหนดการประชุมไว้ล่วงหน้าโดยปกติเป็นประจำทุกวันพฤหัสบดีที่ 4
ของเดือนและอาจมีการประชุมพิเศษเพิ่มตามความจำเป็น
ในการประชุมแต่ละครั้งได้มีการกำหนดวาระที่สำคัญไว้อย่างชัดเจน
และมีเอกสารประกอบการประชุมส่งให้กรรมการทุกท่านได้พิจารณาล่วงหน้า
เลขานุการคณะกรรมการเป็นผู้จัดส่งหนังสือเชิญประชุม
พร้อมระเบียบวาระการประชุมและเอกสารต่างๆให้กรรมการก่อนการประชุมล่วงหน้าไม่น้อยกว่า 7
วัน การประชุมแต่ละครั้งจะใช้เวลาประมาณ 2 ชั่วโมง ทั้งนี้ ขึ้นอยู่กับวาระการประชุมเป็นสำคัญ

ในปี 2546 คณะกรรมการมีการประชุมตามวาระปกติจำนวน 12 ครั้ง
และประชุมตามวาระพิเศษจำนวน 2 ครั้ง รวมทั้งสิ้น 14 ครั้ง
ในการประชุมแต่ละครั้งได้มีการจดบันทึกรายงานการประชุมเป็นลายลักษณ์อักษร
และได้มีการจัดเก็บรายงานการประชุมที่ผ่านการรับรองจากคณะกรรมการ
พร้อมให้คณะกรรมการและผู้เกี่ยวข้องตรวจสอบได้ทุกเวลา

การเข้าร่วมประชุมของกรรมการแต่ละท่าน สรุปได้ดังนี้

+----------------------+---------------+----------+----------+---------+
| รายนาม               | วาระ          | การเ     |          |         |
|                      | การดำรงตำแหน่ง | ข้าร่วมประ |          |         |
|                      |               | ชุม/การปร |          |         |
|                      | ( ปี )         | ะชุมทั้งหมด |          |         |
|                      |               | (ครั้ง)    |          |         |
+----------------------+---------------+----------+----------+---------+
|                      |               | การประชุม | การประชุม | รวม     |
+----------------------+---------------+----------+----------+---------+
|                      |               | วาระปกติ  | วาระพิเศษ |         |
+----------------------+---------------+----------+----------+---------+
| 1. นายมงคล สิมะโรจน์   | 3             | 12/12    | 2/2      | 14/14   |
+----------------------+---------------+----------+----------+---------+
| 2. เรือตรีพยุง บุญศิริ     | 3             | 12/12    | 2/2      | 14/14   |
+----------------------+---------------+----------+----------+---------+
| 3. นายณรงค์ จุลชาต     | 3             | 12/12    | 1/2      | 13/14   |
+----------------------+---------------+----------+----------+---------+
| 4. นายนพดล อัตวาวุฒิชัย  | 3             | 10/12    | 1/2      | 11/14   |
+----------------------+---------------+----------+----------+---------+
| 5. นายชัยธวัช สาระคุณ   | 3             | 7/12     | 1/2      | 8/14    |
+----------------------+---------------+----------+----------+---------+
| 6. นายธวัชชัย สิมะโรจน์  | 3             | 12/12    | 2/2      | 14/14   |
+----------------------+---------------+----------+----------+---------+
| 7. พ.ต.อ.นพ.ทรงชัย    | 3             | 1/12     | -/2      | 1/14    |
| สิมะโรจน์              |               |          |          |         |
+----------------------+---------------+----------+----------+---------+
| 8. นายประกิต          | 3             | 9/12     | -/2      | 9/14    |
| ประทีปะเสน            |               |          |          |         |
+----------------------+---------------+----------+----------+---------+
| 9. นายมาวีร์ สิมะโรจน์   | 3             | 12/12    | 2/2      | 14/14   |
+----------------------+---------------+----------+----------+---------+
| 10. นายสิทธิพันธ ศรีเพ็ญ  | 3             | 11/12    | 1/2      | 12/14   |
+----------------------+---------------+----------+----------+---------+
| 11. คุณหญิงเสริมศรี      | 3             | 11/12    | 1/2      | 12/14   |
| บุนนาค                |               |          |          |         |
+----------------------+---------------+----------+----------+---------+
| 12. นายโยธิน อารี      | 3             | 9/12     | 1/2      | 10/14   |
+----------------------+---------------+----------+----------+---------+
| 13. นายชัยฤทธิ์ สิมะโรจน์ | 3             | 12/12    | 2/2      | 14/14   |
+----------------------+---------------+----------+----------+---------+

- 4 -

12. คณะอนุกรรมการ

คณะกรรมการบริษัทฯ ได้แต่งตั้งคณะกรรมการบริหาร
เพื่อให้ช่วยดูแลและกำกับการดำเนินงานของบริษัทฯ ให้เป็นไปตามนโยบายที่กำหนดไว้ นอกจากนี้
คณะกรรมการยังได้แต่งตั้งคณะกรรมการตรวจสอบ เพื่อให้มีหน้าที่ และความรับผิดชอบตามที่กำหนด
ซึ่งมีรายละเอียดปรากฏข้างล่างนี้

ณ วันที่ 31 ธันวาคม 2546 คณะกรรมการบริหาร ประกอบด้วยกรรมการ 5 ท่าน
ดังมีรายชื่อต่อไปนี้

1. นายณรงค์ จุลชาต เป็น ประธานกรรมการบริหาร 2. นายชัยธวัช สาระคุณ เป็น
รองประธานกรรมการบริหาร 3. เรือตรีพยุง บุญศิริ เป็น กรรมการบริหาร

4. นายชัยฤทธิ์ สิมะโรจน์ เป็น กรรมการบริหาร

5. นายมาวีร์ สิมะโรจน์ เป็น กรรมการบริหารและเลขานุการ

เมื่อวันที่ 2 มีนาคม 2542 คณะกรรมการได้แต่งตั้งคณะกรรมการตรวจสอบขึ้นชุดหนึ่ง
มีวาระการดำรงตำแหน่งคราวละ 3 ปี ณ วันที่ 31 ธันวาคม 2546 คณะกรรมการตรวจสอบ
ประกอบด้วยกรรมการ 3 ท่าน ดังมีรายชื่อต่อไปนี้

1. นายสิทธิพันธ ศรีเพ็ญ เป็น ประธานกรรมการตรวจสอบ

2. คุณหญิงเสริมศรี บุนนาค เป็น กรรมการตรวจสอบ

3. นายโยธิน อารี เป็น กรรมการตรวจสอบ

และมีนางพวงเพ็ชร์ ทวีชัยวัฒน์ เป็น เลขานุการคณะกรรมการตรวจสอบ

คณะกรรมการตรวจสอบมีการประชุมอย่างสม่ำเสมอ ในปี 2546 มีการประชุมทั้งสิ้น 5 ครั้ง
และได้รายงานผลการตรวจสอบโดยตรงต่อคณะกรรมการบริษัทฯ
คณะกรรมการตรวจสอบมีหน้าที่และความรับผิดชอบ อาทิ เช่น

1.  พิจารณารายงานทางการเงินของบริษัทฯ ให้มีความถูกต้อง ครบถ้วน เพียงพอ
    และเชื่อถือได้โดยการประสานงานกับผู้สอบบัญชีของบริษัทฯ สำนักตรวจสอบภายใน
    และผู้บริหารที่รับผิดชอบในการจัดทำรายงานทางการเงินทั้งรายไตรมาสและประจำปี

2.  ดูแลให้บริษัทฯ มีระบบการควบคุมภายในที่เหมาะสมและมีประสิทธิภาพ
    โดยสอบทานร่วมกับผู้สอบบัญชีของบริษัทฯ
    และสำนักตรวจสอบภายในเพื่อการประเมินประสิทธิผลของระบบการควบคุมภายในของบริษัทฯ

3.  พิจารณาและให้ความเห็นในการคัดเลือกผู้สอบบัญชี และค่าตอบแทนแก่ผู้สอบบัญชีของบริษัทฯ
    ต่อคณะกรรมการบริษัทฯ

4.  ดูแลให้บริษัทฯ ปฏิบัติตามข้อกำหนดและกฎหมายที่เกี่ยวข้อง

5.  ดูแลมิให้เกิดความขัดแย้งทางผลประโยชน์ โดยการสอบทานการทำรายการระหว่างบริษัทฯ
    กับบริษัทย่อย และกับบุคคลที่เกี่ยวโยงกัน

6.  จัดทำรายงานการกำกับดูแลกิจการ โดยเปิดเผยในรายงานประจำปีของบริษัทฯ
    ซึ่งรายงานดังกล่าวต้องลงนามโดยประธานคณะกรรมการตรวจสอบ

  -5-

7.  จัดให้มีการประชุมคณะกรรมการตรวจสอบอย่างน้อยปีละ 4 ครั้ง เพื่อพิจารณาเรื่องต่างๆ
    ตามที่ตลาดหลักทรัพย์แห่งประเทศไทยกำหนด และเรื่องอื่นๆ
    ตามที่คณะกรรมการตรวจสอบจะเห็นสมควร
    ในการนี้คณะกรรมการตรวจสอบสามารถเชิญให้ฝ่ายบริหาร และ/หรือผู้ที่เกี่ยวข้องเข้า

  ร่วมประชุมและให้ข้อมูลในส่วนที่เกี่ยวข้องได้
  ทุกครั้งที่ได้ประชุมกันจะต้องส่งรายงานการประชุมให้คณะกรรมการบริษัทฯ รับทราบด้วย

เมื่อวันที่ 30 ตุลาคม 2546 คณะกรรมการบริษัทฯ
ได้แต่งตั้งคณะอนุกรรมการกำหนดค่าตอบแทนที่มีฐานะเป็นองค์กรอิสระ
ทำหน้าที่พิจารณาค่าตอบแทนของกรรมการ ผู้บริหาร ตลอดจนค่าตอบแทนของพนักงาน
โดยใช้ข้อมูลค่าตอบแทนของบริษัทในอุตสาหกรรมเดียวกันและมีขนาดใกล้เคียงกันเป็นเกณฑ์
เพื่อให้ค่าตอบแทนเหมาะสมกับหน้าที่ความรับผิดชอบ
และเพื่อให้ที่ประชุมผู้ถือหุ้นได้มีโอกาสพิจารณาอนุมัติค่าตอบแทนของกรรมการ

คณะอนุกรรมการกำหนดค่าตอบแทนประกอบด้วยกรรมการ 4 ท่าน ดังมีรายชื่อต่อไปนี้

1. นายประกิต ประทีปะเสน เป็น ประธานอนุกรรมการ

2. คุณหญิงเสริมศรี บุนนาค เป็น อนุกรรมการ

3. นายโยธิน อารี เป็น อนุกรรมการ

4. นายชัยธวัช สาระคุณ เป็น อนุกรรมการ

และมีนางปิยะลักษณ์ สิมะแสงยาภรณ์ เป็น เลขานุการคณะอนุกรรมการ

13.ระบบการควบคุมและการตรวจสอบภายใน

13.1 ระบบการควบคุมและการตรวจสอบภายใน

บริษัทฯ ได้ให้ความสำคัญต่อระบบการควบคุมภายในที่มีประสิทธิภาพทั้งในระดับบริหาร
และระดับปฏิบัติงาน จึงได้กำหนดหน้าที่ ความรับผิดชอบ
และอำนาจการดำเนินการของผู้บริหารและผู้ปฏิบัติงานไว้เป็นลายลักษณ์อักษร
มีการควบคุมดูแลการใช้ทรัพย์สินของบริษัทฯ และมีการแบ่งแยกหน้าที่ผู้ปฏิบัติงาน
ผู้ติดตามควบคุมและประเมินผลออกจากกัน
เพื่อให้เกิดการตรวจสอบและการถ่วงดุลระหว่างกันอย่างเหมาะสม
และยังมีการควบคุมภายในที่เกี่ยวกับระบบการเงิน โดยบริษัทฯ
ได้จัดให้มีระบบรายงานทางการเงินเสนอผู้บริหารตามสายงานที่รับผิดชอบอีกด้วย

13.2 การบริหารความเสี่ยง

บริษัทฯ ได้ให้ความสำคัญเกี่ยวกับการบริหารความเสี่ยงเป็นอย่างมาก
มีการกำหนดและประเมินความเสี่ยงประเภทต่างๆของกิจการ
และกำหนดการป้องกันและจัดการความเสี่ยงเหล่านั้นให้อยู่ในอัตราที่ต่ำที่สุด

14. รายงานของคณะกรรมการ

คณะกรรมการบริษัทฯ เป็นผู้รับผิดชอบต่องบการเงินของบริษัทฯ และบริษัทย่อย และสารสนเทศทาง

การเงินที่ปรากฏในรายงานประจำปี ซึ่งจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

  -6-

คณะกรรมการบริษัทฯ ได้จัดให้มีการดำรงรักษาไว้ซึ่งระบบควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน
และเพียงพอเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

ในการนี้ คณะกรรมการบริษัทฯ ได้แต่งตั้งคณะกรรมการตรวจสอบ
ซึ่งประกอบด้วยกรรมการอิสระที่ไม่เป็น
ผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน
และความเห็นของคณะกรรมการตรวจสอบเกี่ยวกับเรื่องนี้
ปรากฏในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

คณะกรรมการบริษัทฯ มีความเห็นว่าระบบควบคุมภายในของบริษัทฯ โดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทฯ
และบริษัทย่อย ณ วันที่ 31 ธันวาคม 2546

15. ความสัมพันธ์กับผู้ลงทุน

คณะกรรมการบริษัทฯ ตระหนักดีว่าข้อมูลของบริษัทฯ
มีผลต่อกระบวนการการตัดสินใจของผู้ลงทุนและผู้มีส่วนได้เสียของบริษัทฯ
จึงได้กำชับให้ฝ่ายจัดการดำเนินการในเรื่องที่เกี่ยวกับการเปิดเผยข้อมูลที่ครบถ้วน
ตรงต่อความเป็นจริง เชื่อถือได้ อย่างสม่ำเสมอ และทันเวลาตามที่ส่วนราชการที่เกี่ยวข้องกำหนด
ซึ่งฝ่ายจัดการของบริษัทฯ ได้ให้ความสำคัญในเรื่องดังกล่าว และได้ยึดถือปฏิบัติมาโดยตลอด

ในส่วนของงานด้านผู้ลงทุนสัมพันธ์นั้น บริษัทฯ ยังมิได้จัดตั้งหน่วยงานขึ้นเป็นการเฉพาะ
เนื่องจากกิจกรรมในเรื่องดังกล่าวยังมีไม่มากนัก อย่างไรก็ตาม บริษัทฯ
ก็ได้มอบหมายให้ผู้อำนวยการการพัฒนาธุรกิจ ทำหน้าที่ติดต่อสื่อสารกับผู้ลงทุนสถาบัน ผู้ถือหุ้น
รวมทั้งนักวิเคราะห์และส่วนราชการที่เกี่ยวข้อง ผู้ลงทุนสามารถติดต่อขอทราบข้อมูลบริษัทฯ
ได้ที่โทรศัพท์ 02-428-0029 ต่อ 231 หรือที่ e-mail address : marvee@susco.co.th